তারেকুল ইসলাম: বিপুল উৎসাহ উদ্দিপনা আর ধর্মীয় ভাব গাম্ভীর্যের মধ্যে দিয়ে কক্সবাজারে পালিত হয়েছে মুসলমানদের ধর্মীয় উৎসব ঈদুল আযহা। ২২ আগস্ট সকাল আটটায় কেন্দ্রীয় ঈদগাহ মাঠে অনুষ্ঠিত জেলার প্রধান জামাতে ইমামতি করেন কেন্দ্রীয় জামে মসজিদের খতিব মওলানা মাহমুদুল হক। কক্সবাজার জেলা প্রশাসন ও পৌরসভার ব্যবস্থাপনায় অনুষ্ঠিত জামাতে সংসদ সদস্য সাইমুম সরওয়ার কমল, জেলা প্রশাসক মো: কামাল হোসেন, কক্সবাজার উন্নয়ন কর্তৃপক্ষের চেয়ারম্যান লেঃ কর্ণেল (অবঃ) ফোরকান আহমেদ, জেলা আওয়ামীলীগ সাধারণ সম্পাদক ও পৌর মেয়র মুজিবুর রহমানসহ প্রায় ২০ হাজার মানুষ ঈদের নামাজ আদায় করে। পরে মোনাজাত করা হয়। এরপরে মহান আল্লাহ-র নৈকট্য লাভে পৌরসভার ৬১টি নির্দ্দিষ্টস্থানে পশু জবাই করা হয়।